stanford-oval/wikipedia huggingface dataset:
Florence Ezeh

| Mitalit> Maa:   Togo.Naisten yleisurheilu.Afrikan kisat  | Mitalit> Maa:   Togo.Naisten yleisurheilu.Afrikan kisat  | Mitalit> Maa:   Togo.Naisten yleisurheilu.Afrikan kisat  | Maa:   Togo> Naisten yleisurheilu. |
| --- | --- | --- | --- |
|  Hopeaa | Alger 2007 | Moukarinheitto |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Addis Abeba 2008 | Moukarinheitto |  |
|  Pronssia | Nairobi 2010 | Moukarinheitto |  |
Florence Ezeh (s. 29. joulukuuta 1977 Lomé) on togolainen yleisurheilija, joka kilpailee moukarinheitossa. Hän edusti Ranskaa joulukuuhun 2005 asti.
Ezeh osallistui MM-kisoihin ensimmäistä kertaa Sevillassa 1999. Hän oli tuolloin finaalin kuudestoista heitettyään tuloksen 60,74 metriä. Ezeh sijoittui Edmontonin MM-kisoissa 2001 seitsemänneksi tuloksellaan 65,88 metriä ja oli neljäs EM-kisoissa 2002 ennätyksellään 68,03. Hän osallistui ranskalaisena vielä Pariisin MM-kotikisoihin 2003, mutta putosi siellä jo karsinnassa.
Ezeh on kilpaillut Togon väreissä vuoden 2005 loppupuolelta lähtien. Hän pitää hallussaan maan ennätystä tuloksellaan 60,97 metriä, jonka hän heitti Pariisissa 2006. Ezeh voitti hopeaa Afrikan kisoista 2007, vaikka jäi kilpailussa kolmanneksi, sillä alun perin toiseksi sijoittunut Nigerian Funke Adeoye kärähti dopingista ja hänet hylättiin. Hän uusi hopeamitalinsa seuraavan vuoden Afrikan-mestaruuskilpailuissa ja sai Afrikan-mestaruuskisoista pronssia vuonna 2010. Ezeh on osallistunut MM-kisoihin Togon edustajana kerran, Berliinissä 2009. Hän sai tuolloin tuloksen 59,76 eikä päässyt loppukilpailuun saakka.
Luonnonkivi

Luonnonkivellä tarkoitetaan luonnosta hankittua kivimateriaalia, jota käytetään esimerkiksi rakentamisessa. Kiveä voidaan käyttötarkoituksesta riippuen käsitellä eri tavoin, esimerkiksi hakata, hioa tai pelkästään sahata. Luonnonkiveä voidaan käyttää joko sellaisenaan, laattoina tai erimuotoisina kappaleina. Kiveykset kestävät hyvin säätä ja kulutusta.
Kiviteollisuudessa luonnonkivellä tarkoitetaan rakentamiseen käytettävää kiveä, joka louhitaan luonnon kalliosta suurina kappaleina ja sen jälkeen jatkojalostetaan mekaanisesti lopputuotteiksi, muun muassa sahaamalla ja kiillottamalla. Määritelmä käsittää blokki- ja levytuotteita sekä muun muotoisia kappaleita, mutta ei sisällä kiviainesalan käyttämää murskattua kiviainesta. Luonnonkiven käyttökohteita ovat rakentaminen, hautakivet ja muistomerkit sekä erilaiset pientuotteet.
Viher- ja kadunrakennus

Alueita voidaan päällystää luonnonkivistä tehdyllä kiveyksellä esimerkiksi liikennealueilla, luiskien verhouksissa sekä pihojen ja puistojen käytävillä ja tasanteilla. Kuution muotoisia luonnonkiviä kutsutaan noppakiviksi, suorakulmion muotoisia nupukiviksi ja pyöreähköjä mukulakiviksi. Isoja mukulakiviä voidaan kutsua myös seulanpääkiviksi tai pultereiksi. Kiveyksen alle tehdään rakennekerrokset, joissa kivien alapuolella voi olla joko asennushiekkaa tai betonia.
Viher- ja kadunrakennus > Kenttäkiveys

Mukulakiveystä kutsutaan myös kenttäkiveykseksi. Kenttäkiveys sopii parhaiten alueille, joissa ei oikeastaan ole liikennettä koska pinta jää yleensä epätasaiseksi. Usein sillä saattaa olla pelkkää koristemerkitystä. Asennushiekan pitää olla paksumpi (100 mm) kuin betonikivillä, jotta erikokoiset kivet pysyvät paikallaan tukevasti.
Viher- ja kadunrakennus > Katukivet

Nupu- ja noppakiviä voidaan käyttää esimerkiksi toreilla, katualueilla ja pihoilla. Noppa- ja nupukivien alla pitäisi olla kantava ja routimaton rakenne. Asennushiekkakerros on 40-50 mm paksu, mutta jos kivien koko vaihtelee paljon, kerroksen on oltava paksumpi. Saumat tulisi jättää mahdollisimman kapeiksi, niihin voidaan käyttää esim. ruohoa tai kivituhkaa.. Paras lopputulos saavutetaan käyttämällä saumaushiekkaa, johon on sekoitettu epoksipohjaista saumausainetta.
Viher- ja kadunrakennus > Liuskekivet

Liuskekiviä voidaan käyttää vähän liikennöidyillä alueilla, esimerksiki poluilla tai portaissa. Käytettävien liuskekivien tulisi olla vähintään 40 mm paksuja eikä pinta-ala saa olla liian pieni, alle laitetaan 50-100 mm paksu asennushiekkakerros.
Talonrakennus

Perinteisesti talojen perustuksissa on käytetty luonnonkiviä paikalleen ladottuna ilman laastia eli ns. kylmiä muureja. Koska Suomessa tavattavat kivilajit ovat kovia, niin niiden työstö on vaikeaa, ja siksi niitä käytettiin aiemmin lähinnä vaan suuriin julkisiin rakennuksiin.
Luonnonkiveä voidaan käyttää myös sisustuksessa.
Luonnonkiviä ja niiden käyttömahdollisuuksia

Noppakiviä kasassa
Mukulakiveystä
Nupukivillä päällystetty katu
Kivimuuria
Kivestä tehtyä linnaa
Hautakivi
Murskattua kiveä
Kivistä rakennettu puutarha
Aiheesta muualla

Kiviteollisuusliiton sivusto luonnonkivien käytöstä (Arkistoitu – Internet Archive)
Luonnonkivi - Rakennusperintö.fi (Arkistoitu – Internet Archive)
Nupukiviä.
Noppakiviä.
Espanjan vaakuna

Espanjan vaakuna
Espanjan vaakuna on Espanjan kuningaskunnan virallinen symboli lipun, moton ja kansallislaulun ohella. Vaakunan kilpi koostuu useasta pienemmästä vaakunasta, jotka symboloivat muinaisia kuningaskuntia, joiden yhdistyessä moderni Espanja syntyi:
Punaisessa kentässä kultainen kolmitorninen linna (Kastilia)
Hopeisessa kentässä purppuranvärinen leijona (León)
Kultaisessa kentässä neljä punaista paalua (Aragonia)
Punaisessa kentässä kultaisten ketjujen muodostama sidosruusuke ja reunus (Navarra)
Tyviö: Hopeisessa kentässä vihreä granaattiomenan kukka, siemenet punaiset (Granada)
Vaakunan kilven keskustassa on lisäksi sydänvaakunan päällikkeenä Bourbonin hallitsijasuvun symboli, punaisella reunustetussa sinisessä kentässä kolme kultaista liljaa (fleur-de-lis). Vaakunan sivuilla on meren päällä seisovat Herkuleen pylväät, jolla nimellä Gibraltarinsalmi ja vastarannan Jebel Musa tunnettiin aiemmin. Pylväitä kiertävällä nauhalla on Espanjan siirtomaa-aikaan viittaava latinankielinen teksti Plus ultra, suomeksi "vielä pidemmälle". Vasemmanpuoleisen pylvään päällä on keisarillinen  kruunu, oikeanpuoleisen päällä kuninkaallinen kruunu. Pylväät vaakunaan liitti kuningas Kaarle I (paremmin tunnettu Pyhän saksalais-roomalaisen keisarikunnan Kaarle V:nä), joka halusi korostaa niillä valtakuntansa laajuutta.
Nykyinen vaakuna on vahvistettu vuonna 1981 säädetyssä laissa.
Entiset vaakunat

Ferdinand II Aragonialaisen ja Isabella I Kastilialaisen vaakuna 1475–1492. Kotka symboloi Evankelista Johannesta.
Espanjan ensimmäinen vaakuna 1492–1504.
Kaarle I:n vaakuna 1516–1556, jossa on myös saksalaisia elementtejä ja Herkuleen pylväät.
Filip II:n aikainen vaakuna 1556–1558.
Filip II:n aikainen vaakuna 1558–1580.
Filip II:n aikainen vaakuna 1580–1598. Vaakunan ympärillä on Kultaisen taljan ritarikunnan ketju.
Filip V:n aikainen vaakuna 1700–1746. Ensimmäinen kuningas Bourbon-suvusta.
Kaarle III:n aikainen vaakuna vuodelta 1761.
Joseph Bonaparten aikainen vaakuna 1808–1813. Alin kenttä vasemmalla symboloi mertentakaisia provinsseja. Keskellä oleva kotka on Ranskan keisarikotka.
Espanjan ensimmäisen tasavallan vaakuna 1873–1874.
Kuningaskunnan vaakuna 1875–1931.
Espanjan toisella tasavallalla 1931–1939 oli sama vaakuna kuin ensimmäisellä tasavallalla.
Fasistisen Francon Espanjan vaakuna 1938–1977. Nauhassa lukee teksti «Una, grande, libre» (Yksi, suuri, vapaa espanjaksi).
Kuningaskunnan vaakuna 1977–1981.
Aiheesta muualla

Wikimedia Commonsissa on kuvia tai muita tiedostoja aiheesta .
Flags of the World
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Fiat Pulse

| Fiat Pulse |
| --- | --- |

Valmistustiedot
Valmistusmaa:   Brasilia
Valmistaja:  Fiat
Konserni:  Stellantis
Valmistusvuodet:  2021–
Korimalli:  5-ovinen crossover
Luokka:  J-segmentti
Teknisesti samankaltaisia:  Fiat Argo Fiat Cronos
Tekniset tiedot
Moottori:  R3 R4
Iskutilavuus:  1,0–1,3 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali CVT-automaatti
Fiat Pulse on Fiatin vuodesta 2021 lähtien Etelä-Amerikan markkinoille valmistama pieni crossover-tyyppinen automalli. Se perustuu Fiat Argo- ja Cronos-malleissa käytetyn pohjalevyn edelleenkehitetylle versiolle.
Moottorivaihtoehdot ovat turboahdettu kolmesylinterinen 1,0-litrainen (125 hv) ja nelisylinterinen 1,3-litrainen (107 hv). Pienemmän moottorin yhteydessä on aina portaaton CVT-automaattivaihteisto, ja sen saa lisävarusteena myös suuremman moottorin yhteyteen, jossa on vakiona viisivaihteinen manuaalivaihteisto.
Maaliskuussa 2022 esiteltiin urheilullinen Abarth Pulse. Se eroaa perusmalleista urheilullisemmalla korimuotoilulla ja kyljissä olevilla Abarth-teippauksilla.
Aiheesta muualla

Kuvia tai muita tiedostoja aiheesta Fiat Pulse Wikimedia Commonsissa
Fiatin automallit
FK Inter Bratislava

FK Inter Bratislava on slovakialainen entinen jalkapalloseura.
Historia

Seura perustettiin vuonna 1940 nimellä ŠK Apollo Bratislava. Vuonna 1949 se vaihtoi nimekseen Sokol Apollo ja kolme vuotta myöhemmin nimi vaihtui DŠO Iskra Slovnaftiin. Nimenvaihdoksia tapahtui vielä useita tulevina vuosikymmeninä. Kaudella 1958–1959 seura voitti ensimmäisen ja ainoan Tšekkoslovakian mestaruutensa. 1960-luvulla Bratislava voitti Intertoto cupin kahdesti vuosina 1963 ja 1964. Tšekkoslovakian hajottua seura voitti Slovakian liigan kahdesti. 2000-luvulla Bratislava putosi pääsarjatasolta, mutta onnistui nousemaan kaudeksi 2008–2009 takaisin. Vuonna 2009 seura kuitenkin myytiin.
Aiheesta muualla

Virallinen kotisivu (Arkistoitu – Internet Archive) (slovakiksi)
Eva Mendes

| Eva Mendes |
| --- | --- |
 Eva Mendes vuonna 2009.
Henkilötiedot
Syntynyt: 5. maaliskuuta 1974 (ikä 50) Miami, Florida, Yhdysvallat
Ammatti:  näyttelijä, malli, laulaja
Puoliso:  Ryan Gosling
Näyttelijä
Aktiivisena:  1998–
Merkittävät roolit:  2 Fast 2 Furious Hitch – Lemmentohtori Katastrofikytät The Place Beyond the Pines
Aiheesta muualla
IMDb 
Elonet
Eva Mendes (s. 5. maaliskuuta 1974 Miami, Florida, Yhdysvallat) on yhdysvaltalainen näyttelijä ja malli. Hänet tunnetaan muun muassa rooleistaan elokuvissa Training Day, Hitch – Lemmentohtori, Ghost Rider – aaveajaja, Paha poliisi – määräsatama New Orleans ja The Place Beyond the Pines. Hän aloitti näyttelemisen vuonna 1998.
2000-luvun ensimmäisen vuosikymmenen jälkipuoliskolla Mendes kohosi pienten sivuosaroolien esittäjästä pääosanäyttelijäksi. Hänet on nähty usein uskaliaissa rooleissa. Esimerkiksi elokuvassa Paha poliisi – määräsatama New Orleans hän esittää huumeriippuvaista hienostoprostituoitua, joka on poliisin tyttöystävä. Vuonna 2007 hän näytteli Renny Harlinin Cleaner-elokuvassa.
Elokuvaroolien ohella Mendes on tehnyt myös mallin töitä. Vuonna 2008 hän esiintyi Calvin Kleinin hajuvesimainoksessa.
Mendes sai syyskuussa 2014 tyttären kumppaninsa Ryan Goslingin kanssa. Toinen tytär syntyi huhtikuussa 2016.[lähde? ] Pariskunta alkoi seurustella syksyllä 2011 esiinnyttyään yhdessä elokuvassa The Place Beyond the Pines.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Maissilapset 5 | Children of the Corn V: Fields of Terror | Kir |
| 1998 | Bileet Roxburyssa | A Night at the Roxbury | morsiusneito |
| 1999 | My Brother the Pig | My Brother the Pig | Matilda |
| 2000 | The Disciples | The Disciples | Maria Serranco |
| 2000 | Urban Legends – Kauhutarinoita 2 | Urban Legends: Final Cut | Vanessa Valdeon |
| 2001 | Exit Wounds | Exit Wounds | TTrish |
| 2001 | Training Day | Training Day | Sara Harris |
| 2001 | Kahden keikan välillä | All About the Benjamins | Gina |
| 2003 | 2 Fast 2 Furious | 2 Fast 2 Furious | Monica Fuentes |
| 2003 | Once Upon a Time in Mexico | Once Upon a Time in Mexico | Ajedrez |
| 2003 | Aika ei anna armoa | Out Of Time | Alex Diaz Whitlock |
| 2003 | Stuck on You | Stuck on You | April |
| 2005 | Hitch – Lemmentohtori | Hitch | Sara Melas |
| 2005 | Wendellin stoori | The Wendell Baker Story | Doreen |
| 2006 | Trust the Man | Trust the Man | Faith |
| 2007 | Ghost Rider – aaveajaja | Ghost Rider | Roxanne Simpson |
| 2007 | Paksuna | Knocked Up | Eva Mendes |
| 2007 | We Own the Night | We Own the Night | Amada Juarez |
| 2007 | Live! | Live! | Katy |
| 2007 | Cleaner | Cleaner | Ann Norcut |
| 2008 | Naiset | The Women | Crystal Allen |
| 2008 | The Spirit | The Spirit | Sand Saref |
| 2009 | Paha poliisi – määräsatama New Orleans | Bad Lieutenant: Port of Call New Orleans | Frankie Donnenfield |
| 2010 | Last Night | Last Night | Laura |
| 2010 | Katastrofikytät | The Other Guys | Dr. Sheila Gamble |
| 2011 | Fast & Furious 5 | Fast & Furious 5 | Monica Fuentes (kreditoimaton cameo) |
| 2012 | Holy Motors | Holy Motors | Kay M |
| 2012 | Girl in Progress | Girl in Progress | Grace |
| 2013 | The Place Beyond the Pines | The Place Beyond the Pines | Romina |
| 2013 | Clear History | Clear History | Jennifer |
| 2014 | Lost River | Lost River | Cat |
Aiheesta muualla

Kuvia tai muita tiedostoja aiheesta Eva Mendes Wikimedia Commonsissa
Fiat Stilo

| Fiat Stilo |
| --- | --- |

Valmistustiedot
Valmistusmaa:   Brasilia  Italia
Valmistaja:  Fiat
Valmistusvuodet:  2001–2007
Korimalli:  3-ovinen hatchback 5-ovinen hatchback 5-ovinen farmari
Luokka:  C-segmentti
Edeltäjä:  Fiat Bravo/Brava
Seuraaja:  Fiat Bravo
Tekniset tiedot
Pohjalevy:  Fiat C2
Moottori:  R4 R5
Iskutilavuus:  1,2–2,4 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti
Fiat Stilo on Fiatin vuosina 2001–2007 valmistama alemman keskiluokan henkilöautomalli, joka korvasi Fiat Bravon ja Bravan sekä Marean. Stilon seuraajaksi tuli uusi Fiat Bravo.
Vuoden 2005 Euro NCAP -kolaritestistä Stilo sai tulokseksi neljä tähteä viidestä.
Viisiovinen Fiat Stilo.
Stilo esiteltiin Geneven autonäyttelyssä keväällä 2001. Kolmiovinen on viisiovista lyhyempi ja matalampi, ja sitä markkinoitiin parempaa ajomukavuutta ja suorituskykyä tarjoavana, viisiovista taas tilavana ja monikäyttöisempänä. Bensiinimoottorivalikoimassa olivat 1,2 16V (80 hv), 1,6 16V (103 hv), 1,8 16V (133 hv) ja Abarth-mallin viisisylinterinen 2,4 20V (170 hv). Dieselmoottorina oli 1,9 JTD (80/115 hv).
Pariisin autonäyttelyssä 2002 esiteltiin farmarimalli Stilo MultiWagon. Malli on suunniteltu monikäyttöiseksi, ja istuinjärjestelyä on mahdollista muuttaa kuljetustarpeen mukaan.
Fiat Stilo MultiWagon
Vuonna 2004 mallistoa uudistettiin kevyesti. Näkyvimpänä uudistuksena oli viisiovisen mallin takavalojen uusi järjestely. Moottoriosastolla 1,4 16V (95 hv) korvasi aiemman 1,2-litraisen ja uutena dieselmoottorina oli 1,9 MultiJet (100/120/150 hv), jonka suuritehoisin versio oli 16-venttiilinen. Abarth-mallin sai nyt Selespeed-vaihteiston ohella myös manuaalivaihteisena. Etelä-Amerikassa tarjolla oli lisäksi kahdeksanventtiilinen 1,8-litrainen (105 hv) bensiinimoottori.
Aiheesta muualla

Kuvia tai muita tiedostoja aiheesta Fiat Stilo Wikimedia Commonsissa
Fiatin automallit
Fiat Seicento

| Fiat Seicento |
| --- | --- |

Valmistustiedot
Valmistusmaa:   Puola
Valmistaja:  Fiat
Valmistusvuodet:  1998–2010
Muut nimet:  Fiat 600
Korimalli:  3-ovinen hatchback
Luokka:  A-segmentti
Edeltäjä:  Fiat Cinquecento
Seuraaja:  Fiat 500
Tekniset tiedot
Moottori:  R4
Iskutilavuus:  0,9–1,2 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 5-vaihteinen robotti
Fiat Seicento on Fiatin vuosina 1998–2010 valmistama A-segmentin henkilöautomalli, joka korvasi Fiat Cinquecenton. Seicento on italiaa ja tarkoittaa kuuttasataa. Mallin seuraajaksi esiteltiin vuonna 2007 Fiat 500, mutta Seicento pysyi vielä joillain markkinoilla mallistossa vuoteen 2010 saakka.
Fiat Seicento Sporting
Seicento ei eronnut merkittävästi edeltäjästään Cinquecentosta, sillä perusrakenne ja ulkomuoto olivat lähestulkoon ennallaan. Korirakenteeseen oli kuitenkin tehty turvallisuutta parantavia muutoksia. Moottoreina olivat aluksi 0,9- (39 hv) ja 1,1-litraiset (54 hv) bensiinimoottorit. Näistä pienempi poistui valikoimasta vuonna 2000, jolloin lisäksi suurempi moottori uudistettiin täyttämään Euro 3 -päästönormit. Manuaalivaihteiston lisäksi saatavana oli puoliautomaattinen Citymatic-vaihteisto, jossa ei ole kytkinpoljinta.
Vuoden 2000 Euro NCAP -kolaritestistä Seicento sai tulokseksi puolitoista tähteä viidestä, joka tekee siitä yhden heikoiten testissä menestyneistä automalleista. Siinä ei ollut vakiovarusteena yhtäkään turvatyynyä, minkä vuoksi kuljettaja altistui etu- ja sivutörmäystesteissä hengenvaarallisille vammoille.
Fiat 600
Vuonna 2005 Seicenton nimeksi vaihdettiin Fiat 600 alkuperäisen 600-mallin 50-vuotisjuhlan kunniaksi. Samalla autoon tehtiin myös ulkonäöllisiä uudistuksia. Kesällä 2007 moottorivalikoimaa laajensi 1,2-litrainen (69 hv).
Aiheesta muualla

Kuvia tai muita tiedostoja aiheesta Fiat Seicento Wikimedia Commonsissa
Fiatin automallit
Folaattireseptorin puutos

Folaattireseptorin puutos eli aivojen folaatinpuutos on erittäin harvinainen aivosairaus, jonka oireet johtuvat folaattireseptori-1:n puutoksesta. Folaattireseptori-1:n ollessa toimimaton hermosolujen toiminta vaikeutuu, välittäjäainetta on liian vähän ja myeliiniä tuhoutuu (leukodystrofia). Folaattireseptorin puutoksen taustalla ovat erilaiset folaattireseptori-1-proteiinia tuottavan FOLR1-geenin mutaatiot kromosomissa 11. Mutaatiot estävät 5-metyylitetrahydrofolaatin (5-MTHF) kulkeutumisen veriaivoesteen halki aivoihin.
Folaattireseptorin puutos alkaa oireilla opittujen tiedonkäsittelytaitojen ja motoristen kykyjen taantumisella keskimäärin kaksivuotiailla. Sitä ennen lapsen kehitys on ollut tavanomaista. Ilman hoitoa oirekuva etenee, kehityksen taantuminen jatkuu ja voi kehittyä polyneuropatia. Liikkumisessa voidaan todeta dystoniaa, koreaa, vapinaa ja ataksiaa, joiden johdosta osa sairastuneista tarvitsee pyörätuolin. Ilman hoitoa myös puhkeaa epilepsia, joka usein on vaikeahoitoinen ja voi ilmetä erilaisin kohtaustyypein. Lisäksi folaattireseptorin puutoksen yhteydessä on kuvattu autismin kirjon häiriölle tyypillisiä käytöspiirteitä. Tarkka oirekuva on yksilöllisesti vaihteleva.
Folaattireseptorin puutosta voidaan hoitaa suun kautta tai suonensisäisesti annosteltavalla foliinihappolisällä. Jos puutos todetaan varhain ja foliinihappolisän annostelu aloitetaan ajoissa, oireiden ilmeneminen tai paheneminen saatetaan osittain tai jopa täydellisesti onnistua ennaltaehkäisemään. Ennuste ja oirekuva riippuvat siitä, kuinka nopeasti hoito päästään aloittamaan. Folaattireseptorin puutoksella on autosomaalinen, peittyvä periytymistapa. Lääketieteellisissä julkaisuissa oli vuoden 2023 tiedon perusteella raportoitu noin kaksikymmentä potilasta. Tapauksia on todettu ainakin Suomessa, Saksassa, Italiassa, Turkissa, Azerbaidžanissa ja Gambiassa. Suomeen on rikastunut vähintään kaksi eri aiheuttajamutaatiota. Erotusdiagnostisesti huomionarvoisiin tiloihin kuuluvat Kearns–Sayren oireyhtymä, Alperin tauti, Rettin oireyhtymä, Aicardi–Goutierèsin oireyhtymä, GLUT1-puutosoireyhtymä ja oireista riippuen lisäksi sekä autismin kirjon häiriö että Smith–Lemli–Opitzin oireyhtymä.
FOLR1-geenin mutaatioihin liittyvän folaattireseptorin puutoksen kuvasivat ensimmäisenä Robert Steinfeld ja hänen kollegansa vuonna 2009. Vincent Ramaekers ja Nenad Blau olivat vuonna 2004 ottaneet käyttöön termin "aivojen folaatinpuutosoireyhtymä" kattoterminä erilaisille tiloille, jotka johtuvat aivojen matalasta 5-metyylitetrahydrofolaattipitoisuudesta.
Etelä-Afrikan krikettimaajoukkue

Etelä-Afrikan joukkue Englannin-kiertueella 2008.
Etelä-Afrikan krikettimaajoukkue edustaa Etelä-Afrikkaa kriketin miesten maajoukkuekilpailuissa. Sitä hallinnoi Cricket South Africa. Etelä-Afrikasta tuli vuonna 1889 Australian ja Englannin jälkeen kolmas joukkue, joka pelaa viisipäiväisiä test match -maaotteluita. Vuosina 1971–1991 se oli pois kansainvälisestä kilpailutoiminnasta maan apartheid-politiikan vuoksi.
Test matchit

Etelä-Afrikka on pelannut kesäkuuhun 2020 mennessä kaikkiaan 439 test match -ottelua. Niistä se on voittanut 165, hävinnyt 150 ja "tasapeliin", eli käytännössä kesken, on jäänyt 124 ottelua. Etelä-Afrikka on voittanut kaikki loppuun pelatut test matchinsa Bangladeshia (kymmenen voittoa) ja Zimbabwea (kahdeksan) vastaan. Sillä on positiivinen ottelutilasto myös Uutta-Seelantia (25 voittoa, neljä tappiota), Länsi-Intian saaristoa (18–3), Pakistania (15–4), Sri Lankaa (14–9) ja Intiaa (15–14) vastaan. Englantia vastaan Etelä-Afrikalla on test matcheissa 34 voittoa ja 64 tappiota, Australiaa vastaan 26 voittoa, 52 häviötä.
MM-kilpailut ja muut yksipäiväiset maaottelut

Etelä-Afrikka on selviytynyt MM-kilpailuissa neljä kertaa välieriin, muttei kertaakaan loppuotteluun. Vuoden 1992 kisoissa se hävisi välierässä Englannille. Vuonna 1999 välierä Australiaa vastaan päättyi tasajuoksuihin, mutta Australia selviytyi loppuotteluun sijoituttuaan "Super six" -loppusarjassa korkeammalle. MM-kilpailuissa 2007 Etelä-Afrikka hävisi välierässä Australialle ja 2015 Uudelle-Seelannille.
Etelä-Afrikka pelasi ensimmäisen yksipäiväisen maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) 1991. Se on kesäkuuhun 2020 mennessä pelannut 625 yhden päivän maaottelua. Niistä se on voittanut 385, hävinnyt 216, tasajuoksuihin on päättynyt kuusi ja ilman ratkaisua 18 ottelua. Se on voittanut suurimman osan otteluistaan kaikkia maita vastaan. Tiukin tilasto on Englantia vastaan: 29 voittoa ja 27 tappiota. Australiaa vastaan sillä on 51 voittoa ja 48 tappiota. Etelä-Afrikka on voittanut kaikki ottelunsa 12 huippumaan ulkopuolisia joukkueita vastaan. "Test match -maista" sillä on parhaat ottelusaldot Irlantia (5 voittoa, ei häviöitä), Afganistania (1 voitto, 0 tappiota), Zimbabwea (38 voittoa, 2 tappiota), Bangladeshia (17–4) ja Länsi-Intian saaristoa (44–15) vastaan.
Twenty20-maaottelut

Etelä-Afrikka pelasi ensimmäisen Twenty20 -pelimuodon maaottelunsa, jossa kumpikin joukkue pelaa 20 syöttövuoroa (joissa jokaisessa on kuusi syöttöä) vuonna 2005. Se on pelannut kaikkiaan 121 ottelua, joista se on voittanut 70, hävinnyt 49, yksi on päättynyt tasajuoksuihin ja yksi jäänyt ilman ratkaisua. Se on voittanut suurimman osan peleistään kaikkia muita paitsi Australiaa ja Intiaa vastaan. Se on voittanut kaikki pelinsä Bangladeshia, Zimbabwea, Afganistania, Alankomaita ja Skotlantia vastaan. Seuraavaksi paras saldo sillä on Uutta-Seelantia vastaan: yksitoista voittoa. neljä tappiota. ICC World Twenty20 -kilpailuissa se on hävinnyt välieräottelun Pakistanille 2009 ja Intialle 2014.
Henkilökohtaisia tilastoja

Jacques Kallis on lyönyt Etelä-Afrikan pelaajista eniten juoksuja sekä test matcheissa, kaikkiaan 13 289, että yksipäiväisissä maaotteluissa, 11 579. Dale Steyn  on "polttanut" Etelä-Afrikan pelaajista eniten vastustajan pelaajia test matcheissa, 439, ja Shaun Pollock yksipäiväisissä maaotteluissa, 393.